הצעת חוק: 10% מתקציב לפ"מ יופנו למגזר הערבי - מדיה ושיווק - TheMarker
הצעת חוק: 10% מתקציב לפ"מ יופנו למגזר הערבי
אף ש-20% מאזרחי ישראל הם ערבים, 3.7% בלבד מתקציבי הפרסום הממשלתיים מופנים למגזר הערבי ■ ח"כ עיסאווי פריג': "מתקיים כאן כשל מתמשך. אין מנוס מחקיקה"
כ–20% מאזרחי ישראל שייכים למגזר הערבי, אך פחות מ–4% מתקציבי הפרסום של משרדי הממשלה מופנים אליהם - כך עולה מבדיקה של מרכז המחקר והמידע של הכנסת.
הכלכלן אמין פארס ממרכז מוסאוא טוען כי גם במגזר העסקי ניכר פער. להערכתו, מתוך עוגת הפרסום שגודלה כ–3.7 מיליארד שקל, 100 מיליון שקל בלבד הושקעו באמצעי התקשורת הערביים.
השבוע אמורים חברי הכנסת עיסאווי פריג' ‏(מרצ‏) ואבישי ברוורמן ‏(העבודה‏) להגיש הצעת חוק שתחייב את כל הגופים הממשלתיים להקצות 10% מתקציבי הפרסום שלהם לפרסומים בערבית. "אין מנוס מהתערבות בנושא זה באמצעות חקיקה - כי מתקיים כאן כשל מתמשך", אומר פריג'. "חובה על הממשלה לתקשר מידע ציבורי לאזרחיה דוברי הערבית. מעבר לכך - בכך שקמפיינים ממשלתיים ירוצו גם בשפה הערבית, המדינה בעצם מכריזה: הערבים הם אזרחים שווי זכויות, הם חלק מהמדינה ומקומם איתנו".
לפי נתוני מרכז המידע והמחקר של הכנסת, ב–2012 השקיעו משרדי הממשלה באמצעות לפ"מ 190 מיליון שקל בפרסום, כשמתוך כך היקף הפרסום שיועד למגזר הערבי מסתכם ב–7 מיליון שקל בלבד.
עם זאת, במרכז המידע והמחקר מדגישים כי היקף התקציב לבדו אינו מאפשר לבצע הערכה מהימנה של היקף ההשקעה במגזר הערבי, שכן עלויות המדיה במגזר הן נמוכות יותר. במרכז אומרים כי יש לבצע בדיקה של רמת החשיפה לכלי התקשורת במגזר ולבדוק את שיעור הכיסוי.
במרכז מוסאוא טוענים כי התקצוב החסר של הפרסום למגזר הערבי פוגע גם בזכות הציבור הערבי לקבל מידע מהימן וזמין בנוגע למצבי חירום או מידע ממשלתי שזמין לאזרח היהודי. לטענת המרכז, מצב זה פוגע גם בחיי אדם, למשל כשההנחיות להתנהגות במצב חירום במלחמת לבנון השנייה איחרו להגיע אל האזרחים הערבים.	בעבודת מחקר של המרכז טוענים החוקרים כי האפליה בתקציבי הפרסום פוגעת גם בחופש הביטוי של האזרחים הערביים. "חופש היצירה וחופש הביטוי דורשים משאבים ופלטפורמות שיאפשרו לציבור להביע את עצמו ולתעד את הווייתו. במציאות הנוכחית חופש הביטוי והיצירה של הציבור הערבי נפגעים", כתבו החוקרים.
מנהל מרכז מוסאוא, ג'עפר פרח, ממחיש זאת באופן הסיקור של התקשורת הערבית את פרשת בנק הפועלים שפורסמה באחרונה בערוץ 10, ושלפיה הבנק לא מאפשר ללקוחות ערבים לפתוח חשבונות בסניפים בריכוזים יהודיים. "התקשורת הערבית התעלמה מהסיפור הזה. יש לה צנזורה עצמית, כי נתח הפרסום קטן כל כך", הוא אומר. "גם על אל על יש ביקורת, אבל היא לא מפורסמת".
עדכון גלובליעליות קלות בוול סטריט; מניית טסלה נופלתנדן פלדמןישראל פישריוסף חרש17:32
פרסוםערבים
"5 יחידות בניצול מורות": מורי הקבלן יפגינו הערב מול ביתו של שר החינוךטלי חרותי-סובר	מקסיקו מאיימת על טראמפ: נפסיק המגעים על הסכם הסחר אם תטיל מכסיםבלומברג	צה"ל תקף בעזה בתגובה לירי הרקטה; חמאס: לא נשלים עם התוקפנותג'קי חוריגילי כהןאלמוג בן זכרי	13 תגובות.13
יו"ר צ'ק פוינט מריוס נכט השתתף בגיוס של 30 מיליון דולר לפארמה Two Bיורם גביזון	Mako